Google har sluppet Bard løs i Danmark

I dag ruller Google Bard ud i Danmark – og på dansk – som led i en større global udvidelse. Det fortæller Alphabet, der er Googles moderselskab, i en pressemeddelelse. Bard er et AI-værktøj, der “kan hjælpe med at øge produktiviteten og gøre kreative ideer til virkelighed”.

“I modsætning til Googles søgemaskine, som koger store mængder information ned til faktuelle svar og links, hjælper Bard med at udforske og udvide grænserne for din egen kreativitet og skabe nyt, AI-genereret indhold,” skriver Alphabet.

Sammen med lanceringen i Europa og Brasilien har Bard lært 40 nye sprog, heriblandt altså dansk.

Bard kører på sprogmodellen LaMDA, en samtalebaseret AI-model, som er trænet på store mængder information. Men Bard er stadigvæk et eksperiment i opstartsfasen. Derfor kan Bard indimellem give svar, der er upræcise eller forkerte. Men i takt med at Bard benyttes af flere mennesker, bliver den gradvist bedre over tid, loves det.

Google Bard kan findes på denne hjemmeside.

Læs mere: Google afviser at Bard er trænet med data fra ChatGPT.

Google har sluppet Bard løs i Danmark