Garanti for Google-nyheder den 10. maj

Google har nu annonceret datoen for deres årlige udviklerkonference med navnet I/O. 2023-udgaven åbner den 10. maj og vil blive streamet på nettet. Fokus ser ud til at være på kunstig intelligens, men der er garanti for masser af nyheder, når Sundar Pichai og kompagni går på scenen.

Forvent eksempelvis at høre masser af nyt om Bard, der er Googles modsvar til populære ChatGPT. Men også kunstig intelligens, der kan skabe billeder eller endda skrive kode til apps. Det er ikke længe siden, Google løftede sløret for MusicLM, der er musikkens svar på ChatGPT.

Google I/O er typisk også stedet, hvor Google deler de første dybe informationer om den kommende Android-version, i dette tilfælde Android 14. Ofte er der også nye hardware-præsentationer på konferencen.

Rygterne siger, at vi vil få nyt om Pixel 7a og Pixel Fold-telefonerne. Ligesom det er muligt at vi hører om en kommende Pixel-tablet.

Google I/O hjemmesiden.

Google I/O-hjemmesiden viser nedtællingen og andre oplysninger. Alt sammen arrangeret i fliser med plads til meddelelser, der ligner det, der kan findes på en mobilenhed.

Her kan man i øvrigt også lave sin egen musik, ved at vælge mellem en række beats og lyde.

Excited that this year's #GoogleIO will be on May 10, live from Shoreline Amphitheatre in Mountain View and online at https://t.co/sWxfPsVvJi pic.twitter.com/QtNXE6wjl5
— Sundar Pichai (@sundarpichai) March 7, 2023

Garanti for Google-nyheder den 10. maj